Jasmin-moord: Saak uitgestelOndersteuners drom buite die hof saam. Foto: Amanda Watson / Citizen / Twitter Die man wat daarvan verdink word dat hy sy vierjarige broerskind, Jasmin Pretorius, verkrag en vermoor het, het Dinsdag vlugtig in die Brakpan-landdroshof verskyn. Die blonde 23-jarige verdagte het ŉ gestreepte swart en grys T-hemp en ŉ sweetpakbroek aangehad. Hy het gedurende die hofverrigtinge na sy hande gestaar. Die hof was volgepak met ondersteuners wat pienk T-hemde aangehad het, dieselfde kleur T-hemp wat Jasmin aangehad het toe sy vermoor is. Geen selfone, kameras, tablette of skootrekenaars is in die hof toegelaat nie. Landdros Khatija Abba het die saak tot 13 Januarie uitgestel, aangesien die verdagte aangedui het dat hy wil aansoek doen vir ŉ staatsprokureur. Intussen het ŉ groot groep mense buite die hof saamgedrom en aangedring dat die man vrygelaat word, sodat “geregtigheid” kan geskied. Lees ook: Jasmin-moord: Oom in hof Video: Jasmin se ma te bang om gedenkdiens by te woon Jasmin: Groep stap uit oor politiek Jasmin Pretorius: Verdagte na plek van veiligheid geskuif Video: Gemeenskap woedend oor Jasmin Pretorius Beskuldigde in hof oor Jasmin se moord Man in hof vir Jasmin Pretorius se moord Jasmin Pretorius: Inwoners betuig meegevoel Vermiste vierjarige dood gevind